Julens mest populære elektronik: Her er det, danskerne faktisk køber

Julen 2025 har igen været præget af elektronik på ønskelisterne, og nye tal fra PriceRunner tegner et klart billede af, hvad danskerne har klikket hjem i december. Det handler ikke kun om gaver under træet, men også om praktiske køb, der skal gøre julen nemmere, hyggeligere – og mere underholdende.

Ifølge PriceRunners forbrugeranalytiker Brian Kjer Sommer er årets julehandel et miks af forkælelse og fornuft. Danskerne køber både til hinanden og til sig selv, og det ses tydeligt i søgningerne, hvor høretelefoner, spillekonsoller og Lego fylder lige så meget som airfryere og røremaskiner. Julen er med andre ord både gaming i sofaen og sprød svær i køkkenet.

Apple skiller sig ud …

Én producent skiller sig markant ud på tværs af alle gavebudgetter. Apple optræder igen og igen blandt de mest populære produkter, uanset om der er tale om små pakker eller store investeringer. I den lave ende er det AirTag, der hitter som den nemme gave, mens AirPods, Apple TV og iPhones dominerer de højere prisklasser. Ifølge Brian Kjer Sommer er Apples rolle på årets ønskelister svær at overse. Hvor juletræet engang blev pyntet med æbler, ligger “æblerne” nu pakket ind som gaver i alle størrelser.

Samtidig viser tallene, at klassiske gavekategorier fortsat står stærkt. Lego-sæt, spil og gamingudstyr fylder meget i de lavere og mellemste prislag, hvor især PlayStation-tilbehør og populære spiluniverser trækker søgninger. Det peger på en jul, hvor underholdning spiller en central rolle – både for børn, unge og voksne, der planlægger lange feriedage foran skærmen.

Nye maskiner i køkkenet

Men december handler ikke kun om gaver. Mange danskere bruger også måneden på at opgradere hjemmet før højtiden. Især køkkenet får et teknologisk løft, og airfryere og røremaskiner ligger højt blandt de mest populære produkter. Ifølge PriceRunner er det ikke svært at forstå hvorfor. Når store køkkenmaskiner rykker op blandt månedens mest søgte, handler det både om gaveidéer og om at gøre julemenuen nemmere. En rummelig airfryer kan være forskellen på stress og succes, når andestegen eller flæskestegen skal sidde lige i skabet.

I den dyre ende af skalaen holder de klassiske tech-darlings fast. Spillekonsoller, smartphones og avanceret lydudstyr topper blandt de største køb, og både PlayStation, Nintendo og high-end hovedtelefoner ligger højt. Det viser, at danskerne stadig er villige til at bruge mange penge på elektronik, når det enten er den store gave eller den personlige opgradering, der har stået på ønskelisten længe.

Samlet set fortæller tallene en historie om en julehandel, der strækker sig langt ud over Black Friday. December er fortsat måneden, hvor de sidste beslutninger træffes, gaverne falder på plads, og hjemmet gøres klar til ferien. Forbrugerne vil både have styr på maden, hyggen og underholdningen – og i 2025 betyder det i høj grad, at strømstikket spiller en hovedrolle under juletræet.

Herunder en oversigt over de mest populære produktsøgninger i en række forskellige prisklasser.

100–250 kroner

Apple AirTag (1-pak)

LEGO Brick Like This!

Google Chromecast 3

Krypteret – kortspil

Denver MBP-32B Sort/Hvid label og fotoprinter

Kortspillet Kluster

Musikspillet Hitster

Philips OneBlade 360 trimmer

LEGO Minecraft Creeper

Nike træningsstrømper (6-pak)

250–500 kroner

Saphe fart- og trafikalarm

PS5 DualSense controller

LEGO Bonsaitræ

Philips OneBlade Pro trimmer

Clair Obscure Expedition 33 (PS5)

Oral-B iO2 eltandbørste

LEGO Game Boy

LEGO Disney Stitch

Oral-B Pro 3 eltandbørste

Kérastase Genesis hårserum

500–1000 kroner

Apple AirPods 4

Apple AirTag (4-pak)

Google TV 4K streamer

Adidas Handball Spezial

Google Nest Hub (2. gen.)

Birkenstock Arizona

Magna-Tiles Clear Colors 100 dele

Ninja Foodi Max airfryer

LEGO Hibiscus

Bosch Readyy’y håndstøvsuger

1000–1500 kroner

AirPods 4 med støjreduktion

Ninja FlexDrawer airfryer

Pokémon Charizard samleboks

Ninja SLUSHi FS301

Timberland støvler

Samsung Galaxy Buds3 Pro

LEGO Porsche 911

Apple TV 4K

Garmin Vivomove Sport

Oral-B iO9 eltandbørste

1500–3000 kroner

AirPods Pro 3

PlayStation 5 Slim Digital – Fortnite

Apple iPad (2025) 128 GB

AirPods Pro (USB-C)

Sony PlayStation 5 Slim Digital Edition

Sony Playstation VR2

Apple Watch SE 3

Kenwood Chef XL røremaskine

Meta Quest 3S 128GB

Ninja CREAMi Deluxe ismaskine

3000–5000 kroner

Nintendo Switch 2 med Mario Kart

iPhone 16e (128 GB)

PlayStation 5 Slim Disc

Nintendo Switch 2 (standard)

iPhone 15 (128 GB)

Gigabyte RTX 5060 Ti grafikkort

AirPods Max (USB-C)

ASUS ROG 27” OLED skærm

AMD Ryzen 7 9800X3D processor

Sony WH-1000XM6 Black

Julens mest populære elektronik: Her er det, danskerne faktisk køber